Macron, do të zbatohet taksa për karburantin pavarësisht protestave
Prej disa javësh Franca është përfshirë në protesta kundër rritjes së taksës dhe çmimit të karburantit
Presidenti francez Emmanuel Macron tha të martën se kishte dëgjuar zemërimin e qytetarëve dhe ankesat e tyre mbi taksat më të larta për karburantin. Mijëra njerëz po protestojnë në Francë prej dy javësh kundër taksave të reja. Por zoti Macron theksoi se nuk do të dorëzohej para grupeve të dhunshme dhe nuk do t’i të ndryshojë politikat për energjinë. Komentet e presidentit vijnë pas më shumë se dy javë protestash, që ndonjëherë kanë qënë të dhunëshme. Organizatorët, të ashtuquajturit “Jelekët e Verdhë”, kanë organizuar tubime kryesisht në Paris por edhe në shumë qytete në mbarë vendin. tha Presidenti Macron. Trazirat, të cilat kanë shkaktuar dëme në rrugët e Paris, kanë kontribuar më tej në uljen e popullaritetit të presidentit Macron. Kundërshtarët e kritikojnë atë se i ka humbur lidhjet me votuesit. Në një fjalim mbi politikat energjitike, Presidenti Macron tha se populli francez nuk mund të kërkojë shërbime më të mira publike dhe në të njejtën kohë ulje taksash. Presidenti e pranoi se rritja e taksës së naftës, e shoqëruar edhe me rritjen e çmimit të karburanteve, kishte shkatuar më shumë dhimbje se sa mendohej.